Դժվար է միանշանակ գնահատական տալ, որովհետեւ իրականում Կարեն Կարապետյանը որպես վարչապետ բավական հույս է ներշնչել ի սկզբանե, երբ ստանձնեց կառավարության ղեկը ու դրանով պայմանավորված որոշակի դրական սպասումներ առաջացան, որը նաեւ իր հետ կարող էր բերել լուրջ բեկումների՝ եւ տնտեսության բնագավառում, եւ սոցիալական ասպարեզում, սակայն այն քայլերը, որոնք արվեցին կառավարության կողմից, չի կարելի չգնահատել: Բայց դրանք, իմ դիտարկմամբ, կետային քայլեր են, եւ այս համակարգը սոցիալ-տնտեսական քաղաքականության դրսեւորում դժվար է անվանել, մասնավորապես դրա պատճառներից կարելի է համարել այն, որ կառավարությունը որպես այդպիսին, թիմ չձեւավորեց: